text: [{"text_idx": "#000004", "text": "Prezdaant Tramp marii dhimma laga Abbaay irratti Washington DC\u2019tti geggeeffamaa jiru ilaalichisee muummicha ministeeraa Dr. Abiy Ahmad bilbilaan kan dubbise akka taheefi, Traamp marii marsaa kanaatiin walii galteen biyyoota hunda fayyadu ni mallatteeffama abdii jedhu kan qabu tahuu, Dr. Abiyiif ibsuu isaa dubbi himaan Waayit Haawus beeksise."}, {"text_idx": "#000005", "text": "Ministeeronni Haajaa alaa fi ministeeronni Bishaanii Ityoophiyaa, Masri fi Suudaan marii guyyaa 4\u2019f geeggeessaa turan ilaalchisee ibsa tokkollee osoo hin kennin wal gahii isaanii xumuruu gabaafamee ture. Haata\u2019u malee, marii Prezdaant Traamp fi Dr. Abiy kana hordofuun jilli biyyoota sadeenii ibsa waloo baasee jira. Haaluma kanaan gareen teeknikaa wixinee xumuraa akka qopheessu kan ajajame tahuufi, biyyoonni sadeen torbee sadi booda walii galtee dhumaa mallatteessuuf walii galuu ibsame."}, {"text_idx": "#000006", "text": "Ganama har\u2019aa ammoo muummichi ministeeraa gara naannoo Benshaangul Gumuz imaluun hojii hidha laga Abbaay kan daaw\u2019ate tahuunis beekamee jira."}]